Here is a page extracted from Wikipedia that may contain CSS, HTML, and a lot of unformatted text.

Title: Neff
Content: Neff GmbH ye una interpresa alemana que produce electrodomesticos, destinatos mas que mas a la gama mas alta d'o mercato.

Historia

Fue fundata en 1877 en Bretten, en Baden-Württemberg, por o ferrero Carl Andreas Neff como Carl Neff Herd- und Ofenfabrik, prencipió estando una chicota interpresa ta a fabricación de estufas de carbón.

Dimpués o nombre cambeó ta Neff-Werke GmbH, mientres o sieglo XX, enampló a suya producción a cocinas de gas y fornos electricos, industria en a que ascape se convirtió una d'as prencipals interpresas productoras en Europa, mas que mas en o periodo d'a postguerra, con a cocina modelo Arcus, que tenió un gran exito comercial.

En istos anyos creixió en termins d'empleatos, que pasoron de 40 en 1910 a 4.400 en 1967, anyo en que, a mas de dos fabricas en Bretten, a interpresa en teneba atras cuatre (Bruchsal, Rinklingen y Ittlingen), y produciba anyalment alto u baixo 500.000 aparatos.

En 1969 Neff dentró en a orbita d'o coloso AEG-Telefunken, y cambeó o nombre por Carl Neff GmbH. En os anyos 1970-1980, a crisi que bi habió en AEG-Telefunken fació que se forachitasen a-saber-los treballadors. En 1982 a interpresa fue mercata de tot por BSH Hausgeräte GmbH, grupo d'o que encara hue ye propiedat.

Atros datos
Interpresa d'o Grupo BSH, Neff tien 1.300 empleatos y en a fabrica de Bretten se producen fornos, maquinas de café, cocinas vitroceramicas, campanas extractoras, frigorificos, concheladors, lavados, lavaderas y ixugaderas, prochectatas en a central de Múnich.

En Zaragoza se fabrican cocinas d'inducción en a fabrica de Montanyana

Notas

Vinclos externos
Pachina oficial

Interpresas d'Alemanya